روسیه و اوکراین تشقی ایش لر وزیرلری سرگی لاوروف بیلن دیمیترو کولبا, تورکیه واسطه چیلیگیده تورکیه نینگ انتالیا شهریده اوچره شدی.
شونده ی قیلیب تورکیه جمهوریتی تشقی ایش لر وزیری مولود چاووش اوغلی, لاوروف و کولبا نینگ اشتراکی بیلن اوچ تامانلمه بیر ییغیلیش بولیب اوتدی.
تورک تامانی نینگ, بیرینچی باسقیچده اوکراین ده قالووچی بیر آتشکیسین نینگ اورنه تیلیشی اوچون سعی و حرکت قیلگن اوشبو ییغیلیش آرتیدن بیرینچی بولیب دیمیترو کولبا بیانات بیردی.
کولبا, بیر ساعت گه یقین دوام ایتگن اوشبو ییغیلیش جریانیده آتشکیسین بوییچه بیر آلغه سیلجیش نینگ بحث موضوعی بولمه گن لیگی نی بیلدیردی.
لاوروف ایسه, اوکراین بحرانی نینگ اساسی نی تشکیل ایتیاتگن معما لرنینگ ییچیلیشی اوچون هر خیل تشبث لرنی قوللب- قوتلیاتگن لیک لری نی معلوم قیلرایکن, هیچ بیر تشبث نینگ مذاکره نینگ اورنی نی آلمه یدیگن لیگی نی بیلدیردی.
اوکراین بحرانی نینگ بوتونله ی ییچیلیشی نی طلب ایتیاتگن لیک لری نی بیلدیرگن لاوروف, بونینگ تامان لرنینگ منفعت لری نینگ نظرده توتیلیشی کیره ک ایکن لیگی نی معلوم قیلدی.
لاوروف, اولکه سی گه قره تیلگن تحریم لر توغریسیده ایسه, "تحریم لر مسئله سی نی غرب لیک لر گه باغلیق بولمسدن ییچه میز.  شونده ی تدبیر لر آله میز که باشقه هیچ قچان بونده ی وضعیت گه دچار بولمه یمیز" دییه قید ایتدی.
تورکیه جمهوریتی تشقی ایش لر وزیری مولود چاووش اوغلی هم اوشبو ییغیلیش آرتیدن اجتماعی ترماق آرقه لی بیانات بیردی.
چاووش اوغلی بیاناتیده, "تینچلیککه اینگ کوپ ضرورت بولگن بیر پیتده, انتالیا دیپلماسی ییغیلیشی دایره سیده روسیه لیک و اوکراین لیک کسبداش لری میز لاوروف و کولبا بیلن اوچ تامانلمه اوچره شوو اوتکزدیک.  منطقه میزده تینچلیک نینگ قیته اورنه تیلیشی نی آرزو قیلماقده میز" دییه قید ایتدی.
چاووش اوغلی, روسیه بیلن اوکراین اورته سیده دیپلماسی دن استفاده ایتیلیشی بوییچه سعی و حرکت لری نی دوام ایته دیگن لیک لری نی بیلدیردی.
چاووش اوغلی, مطبوعات آرقه لی بیرگن بیاناتیده, اوشبو اوچ تامانلمه ییغیلیشده, روسیه جمهوررئیسی ولادیمیر پوتین بیلن اوکراین جمهوررئیسی ولادیمیر زلنسکی اورته سیده بیر اوچره شوو بولیب اوتیشی نینگ هم بحث موضوعی بولگن لیگی نی معلوم قیلدی.
عینی دمده چاووش اوغلی, اوکراین نینگ ینه بیر بار تورکیه دن, بوندن کیین روسیه بیلن بولیب اوته دیگن احتمالی اوچره شوو لرده گرنتی ایتووچی بولیش نی طلب ایتگن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
